|  |  |
| --- | --- |
| Datum: 23. 3. 2012 | Projekt OBOGATENO UČENJE TUJIH JEZIKOV |

|  |
| --- |
| **UPORABA FILMA PRI POUKU: Refleksijski vprašalnik – TU-VPT, KTJ** |

V anketi, ki je potekala v okviru projekta OBOGATENO UČENJE TUJIH JEZIKOV na temo UPORABA FILMA PRI POUKU, je sodelovalo 59 anketirancev.

Od tega je bilo 24 učiteljev angleškega jezika, 2 učitelja nemškega jezika, 10 učiteljev francoskega jezika, 11 učiteljev italijanskega jezika ter 1 učitelj slovenskega jezika. 11 anketirancev ni odgovorilo, kateri predmet poučujejo.

42 anketiranih je bilo ženskega spola, 12 je bilo moškega spola, 5 anketirancev pa ni odgovorilo na to vprašanje.

16 anketiranih je bilo starih med 25 in 35 let, 27 je bilo starih med 36 in 45 let, 11 je bilo starih med 46 in 55 let, 3-je anketiranci so bili stari med 56 in 65 let, 2 pa nista odgovorila na vprašanje.

8 anketiranih ima delovno dobo od 0 do 5 let, 28 jih ima delovno dobo od 6 do 15 let, 15 jih ima delovno dobo od 16 do 25 let, 6 jih je z delovno dobo od 26 do 35 let, 2 anketiranca pa nista odgovorila na vprašanje.

Na vprašanje po delovni dobi v šolstvu jih je 14 od 0 do 5 let, 25 jih je od 6 do 15 let, 15 jih je od 16 do 25 let, 3-je anketirani pa delajo od 26 do 35 let v šolstvu. 2 anketiranca nista odgovorila na vprašanje.

Če so dodatno usposobljeni za delo s filmom, je 12 anketiranih odgovorilo z DA, 45 z NE, 2 nista odgovorila na vprašanje.

Na vprašanje ‘Ali uporabljate film pri pouku?’, je 58 anketiranih odgovorilo z DA in 1 z NE.

‘Kako pogosto?’ uporabljajo film so 4-je anketiranci odgovorili z VSAK TEDEN, 9 jih je odgovorilo z VSAK MESEC, 34 jih je odgovorilo za 1x-2x V POLLETJU, 11 jih je odgovorilo 1x NA LETO in 1 ni odgovoril.

Če uporabljajo film v okviru “rednega pouka”, je 53 anketiranih odgovorilo z DA in 3-je z NE. Odgovora niso podali 3-je anketiranci.

Če uporabljajo film v okviru t.i. projektnih dni/tednov, je 31 anketiranih odgovorilo z DA, 22 z NE, 6 jih ni odgovorilo.

Če uporabljajo film v okviru interesnih/OIV, je 16 anketiranih odgovorilo z DA, 33 z NE in 10 jih ni odgovorilo.

Če film uporabljajo v okviru obšolskih dejavnosti/krožka, je 17 anketiranih odgovorilo z DA, 32 z NE, 10 jih ni odgovorilo.

Na vprašanje ‘Ali si učenci/dijaki v šoli ogledajo celoten film ali le odlomke?’, jih je 14 odgovorilo, da si VEDNO ogledajo celoten film in 4-je, da si vedno ogledajo VEDNO odlomke. 23 jih je odgovorilo, da si POGOSTO v celoti ogledajo film, 26 pa da si POGOSTO ogledajo odlomke. 17 odgovorov se je glasilo, da si REDKO ogledajo film v celoti, 13 odgovorov pa da si REDKO ogledajo odlomke. 3-je anketirani so odgovorili, da si NIKOLI ne ogledajo filma v celoti, 2 sta odgovorila, da si NIKOLI ne ogledajo odlomka. 2 anketiranca nista odgovorila ali si ogledajo film v celoti, 14 jih pa ni odgovorilo ali si ogledajo odlomke.

Na vprašanje ‘Ali načrtujete in izvajate vse učne faze (pred-, med- in poogledne aktivnosti)?’, je 19 anketirancev odgovorilo z VEDNO, 28 jih je odgovorilo POGOSTO, 9 jih je odgovorilo z REDKO, 3-je pa niso odgovorili.